**Vadlīnijas par viedās specializācijas stratēģijas jomas noteikšanu un monitoringa veikšanu**

Rīgā

2025.gada 6.jūnijs

# 1. VISPĀRĪGIE JAUTĀJUMI

1. Vadlīnijas par viedās specializācijas stratēģijas (turpmāk – RIS3) jomas noteikšanu un RIS3 datu monitoringa veikšanu (turpmāk – Vadlīnijas) izstrāde balstīta uz:
   1. Latvijas nacionālās attīstības plāna 2021. – 2027. gadam (turpmāk – NAP 2027) rīcības virziena “Produktivitāte, inovācija un eksports” izpildi, kas nosaka nepieciešamību koncentrēt ierobežotos resursus tajās zināšanu jomās, kurās uzņēmējiem un pētniecības un zināšanu izplatīšanas organizācijas ir augstākais potenciāls attīstīt zināšanu un tehnoloģiju ietilpīgus un eksportspējīgus produktus un pakalpojumus, tai skaitā attīstot apstrādes rūpniecību un sekmējot augsto tehnoloģiju izplatību tradicionālajās nozarēs, kā arī drošības un aizsardzības nozarē;
   2. Nacionālās industriālās politikas pamatnostādņu 2021. – 2027. gadam (turpmāk – NIP 2027) 3. sadaļā “Viedās specializācijas stratēģija” ietverto uzstādījumu par RIS3 ieviešanu, noteiktajām RIS3 jomām Latvijā un RIS3 monitoringa nodrošināšanu.
2. Vadlīniju mērķis ir nodrošināt vienotu izpratni par RIS3 datu uzkrāšanu Atveseļošanas un noturības mehānisma plāna (turpmāk – ANM) un Eiropas Savienības kohēzijas politikas programmas 2021.–2027. gadam (turpmāk – ESF 2027) uzraudzības ietvaros, vispārējiem principiem RIS3 jomas noteikšanai un informācijas apmaiņas kārtību starp iesaistītajām institūcijām.
3. RIS3 monitoringa mērķi ir:
   1. identificēt un/vai aktualizēt iespējamās konkurētspējas priekšrocības vai tehnoloģiju attīstības iespējas katras RIS3 jomas līmenī;
   2. identificēt šķēršļus un izaicinājumus šo konkurētspējas priekšrocību attīstībai, vienlaikus novērtējot un sniedzot atgriezenisko saiti par līdz šim īstenoto atbalsta vai vides uzlabojumu pasākumu ieviešanas efektivitāti un nepieciešamajām izmaiņām;
   3. novērtēt ekonomiskās transformācijas progresu konkrētā laika periodā atbilstoši definētajiem sasniedzamo mērķu un rezultātu rādītājiem.
4. Vadlīnijas nosaka vienotus RIS3 jomas identificēšanas pamatprincipus, RIS3 datu monitoringu veikšanas secību un nepieciešamo datu uzkrāšanu.
5. Par RIS3 ieviešanu un monitoringu ANM un ESF 2027 ir atbildīga Ekonomikas ministrija inovācijas un uzņēmējdarbības attīstības jomā un Izglītības un zinātnes ministrija augstākās izglītības un zinātnes jomā. Papildus RIS3 īstenošanā ir iesaistīta Vides aizsardzības un reģionālās attīstības ministrija attiecībā uz reģionu līdzsvarotas attīstības un reģionālās specializācijas veicināšanu reģionālo inovācijas un zināšanu platformu ietvaros un digitālās transformācijas īstenošanu, kā arī Zemkopības ministrija saistībā ar bioekonomikas jomas attīstību.

# RIS3 JOMAS

1. Pamatojoties uz NAP 2027 un NIP 2027 Latvijā ir noteiktas piecas RIS3 jomas:
   1. zināšanu ietilpīga bioekonomika;
   2. biomedicīna, medicīnas tehnoloģijas, farmācija;
   3. fotonika un viedie materiāli, tehnoloģijas un inženiersistēmas;
   4. viedā enerģētika un mobilitāte;
   5. informācijas un komunikācijas tehnoloģijas.
2. Katras RIS3 jomas attīstībai ANM un ESF 2027 ietvaros Ekonomikas ministrija sadarbībā ar Latvijas Investīciju un attīstības aģentūru (turpmāk – LIAA), nozaru asociācijām, komersantiem, nevalstisko sektoru un attiecīgajām nozares ministrijām, kas ir atbildīga par atbalsta programmas izstrādi, izveidoja piecas RIS3 jomas ilgtermiņa stratēģijas[[1]](#footnote-2).
3. Latvijas RIS3 jomas ilgtermiņa stratēģija ir dokuments, kurā attiecīgās nozares komersanti, nevalstiskās organizācijas, zinātnieki un RIS3 ilgtermiņa stratēģijas jomas vadības grupa LIAA koordinētā procesā nosaka, apstiprina un koordinē RIS3 attīstības virzienus un rīcības, vismaz reizi gadā pārskata priekšrocības, kas sekmē konkurētspēju, normatīvo aktu un biznesa vides ietvaru, sadarbību starp iesaistītajām pusēm jaunu zināšanu veidošanā un jaunu produktu un tehnoloģiju ieviešanā. RIS3 ilgtermiņa stratēģija identificē šķēršļus un ierobežojumus pārejai uz zināšanu ietilpīgām aktivitātēm un normatīvo aktu, biznesa vides, kā arī izglītības un pētniecības sistēmas uzlabošanas pasākumus, lai šos šķēršļus novērstu.
4. Būtisks priekšnoteikums pārejai uz inovatīvu ekonomiku ir Latvijas inovācijas sistēmas stiprināšana, novēršot tās nepilnības un veicinot mijiedarbību starp visiem inovācijas sistēmas subjektiem – uzņēmējdarbību, zinātni un izglītību, kā arī institucionālās vides pilnveidošanu.
5. Latvijā noteiktās RIS3 jomas ir saistītas ar dažādām tautsaimniecības nozarēm, jo potenciāli konkrētā RIS3 jomā radītās zināšanas var izmantot citu jomu vai nozaru attīstībai, sniedzot iespēju koncentrēt atbalstu mērķtiecīgu inovāciju, attīstības un pētniecības aktivitāšu veikšanai, kas veicina pievienoto vērtības radīšanu, produktivitātes celšanu un efektīvāku resursu izmantošanu konkrētā jomā.

# RIS3 DATU MONITORINGA VEIKŠANAS NOSACĪJUMI

1. Ņemot vērā, ka RIS3 jomas var būt daudznozaru sadarbība:
   1. makroekonomikas un tautsaimniecības analītikas ietvaros RIS3 jomas tiek dalītas atbilstoši Saimniecisko darbību statistiskās klasifikācijas Eiropas Kopienā 2.1. redakcijai (turpmāk – NACE 2.1.red);
   2. mikroekonomikas līmenī RIS3 dati tiek analizēti īstenoto finansējuma saņēmēju vai gala labuma guvēju projektu ietvaros vai uzņēmuma līmenī, kas saistīti ar konkrēta risinājuma, pakalpojuma, produkta vai tehnoloģiju izstrādi.
2. RIS3 datu monitoringu veic šādā secībā:
   1. programmu un projektu apzināšana un uzraudzība;
   2. sasniedzamo RIS3 rādītāju izpilde un analīze;
   3. RIS3 ietekmes uz tautsaimniecību izvērtēšana;
   4. viedokļa, ieteikumu, identificēto šķēršļu un secinājumu apkopošana monitoringa ziņojumā;
   5. ziņojuma un secinājumu prezentēšana saistītajām pusēm;
   6. monitoringa ziņojuma publicēšana.

## RIS3 JOMAS NOTEIKŠANAS ATBALSTA PROGRAMMAS VAI INVESTĪCIJAS LĪMENĪ

1. Lai atbalsta programmu vai investīciju administrējošās iestādes varētu noteikt RIS3 jomu, projekta iesniedzējs programmas vai investīcijas ietvaros, iesniedzot iesniegumu atbalsta saņemšanai, norāda:
   1. RIS3 jomu, nosakot to atbilstoši projekta ietvaros plānotā risinājuma, pētniecības, pakalpojuma, produkta vai tehnoloģijas izstrādei;
   2. NACE 2.1.red klasifikācijas kodu.
2. RIS3 jomu projekta līmenī nosaka pēc gala labuma guvēja norādītā jaunā produkta vai tehnoloģijas atbilstības vai pielietojuma kādā no vadlīniju 17. punktā minētajām RIS3 jomām, ievērojot šādu principu:
   1. RIS3 joma projektā – primāri atbilstība RIS3 jomai tiek noteikta, norādot projekta ietvaros attīstāmā jaunā produkta un/ vai tehnoloģijas pielietojumu kādā no RIS3 jomām. Piemēram, ja tiek izstrādāts risinājums (jauns produkts un/ vai tehnoloģija), kura pielietojums ir kādā no RIS3 jomām, tad norāda attiecīgo RIS3 jomu. Ja jaunā produkta un/ vai tehnoloģijas pielietojums neatbilst kādai no RIS3 jomām, RIS3 joma projektā tiek noteikta attīstāmā jaunā produkta un/ vai tehnoloģijas līmenī.
   2. RIS3 saistītās jomas – atbilstība RIS3 saistītajai jomai tiek noteikta, norādot projekta ietvaros attīstāmā jaunā produkta un/ vai tehnoloģijas pielietojumu kādā no citām RIS3 jomām, kas nav primārā RIS3 joma projektā. Vienlaikus atbilstība RIS3 saistītajai jomai var tikt noteikta projekta ietvaros attīstāmā jaunā produkta un/ vai tehnoloģijas līmenī.
3. Nozares ministrija izvērtē atbilstoši pasākuma specifikai iekļaujamos RIS3 rādītājus, ko nepieciešams uzkrāt finansējuma saņēmējam vai gala labuma guvējam projekta ietvaros, vai kurus rādītājus ir iespējams iegūt no Centrālās statistikas pārvaldes.
4. Ja projekts attiecas uz RIS3 jomu, bet vadlīniju 17. punktā saistītā apakšjoma nav minēta, tad projekta iesniedzējs var pieteikt projektu, pamatojot tehnoloģijas aktualitāti kādai no RIS3 jomai.
5. RIS3 jomu skaidrojums:
   1. zināšanu ietilpīgā bioekonomika – aptver tādas darbības, kuras izmanto dabas resursu kā lauksaimniecība, zivsaimniecība, akvakultūra, mežsaimniecība, ilgtspējīga un produktīva meža audzēšana mainīgos klimata apstākļos, kokapstrāde, pārtikas un dzērienu u.c. ražošana no lauksaimniecības izejvielām, kas ietver arī tehnoloģisko un netehnoloģisko inovāciju izmantošanu augstas pievienotās vērtības produktu un pakalpojumu radīšanā, kā arī iepakojuma ražošanu, biomasas pārstrādi, bioloģiskajos resursos bāzētu ķīmisko un farmaceitisko preparātu, plastmasas u.c. materiālu ražošanu, resursu atkārtotu izmantošanu un pārstrādi, alternatīvo degvielu izstrādi un citu tehnoloģiju un augstas pievienotās vērtības produktu radīšanu, koksnes biomasas pilnīgu izmantošanu ķīmiskajai pārstrādei un enerģijai, inovatīvas, riskus mazinošas augu un dzīvnieku audzēšanas tehnoloģijas, inovatīvu augstas pievienotās vērtības nišas produktu izstrādi no koksnes, tradicionālām un netradicionālām lauksaimniecības augu un dzīvnieku izejvielām, augu un dzīvnieku audzēšanas un pārstrādes blakusproduktu izmantošanas tehnoloģiskos risinājumus, kā arī pārtikas drošību;
   2. biomedicīna, medicīnas tehnoloģijas, farmācija – aptver tādas nišas kā medicīnas tehnoloģijas un risinājumus, tostarp mākslīgā intelekta rīkus un lielo datu izmantošanu, farmaceitisko, precīzijas medicīnu un bioaktīvo vielu iegūšanas ķīmiskās un biotehnoloģiskās metodes un produktus, jaunu un esošo humāno un veterināro zāļu izstrādi un izpēti, molekulārās un individuālās ārstēšanas un diagnostikas metodes un šūnu tehnoloģijas, funkcionālās pārtikas, ārstnieciskās kosmētikas un bioaktīvu dabas vielas produktu izstrādi un ražošanu;
   3. viedie materiāli un fotonika, tehnoloģijas un inženiersistēmas – aptver risinājumus tādos virzienos, kā: implantu materiāli; biomateriāli, kompozītmateriāli un polimēri; plānie slāņi un pārklājumi; iekārtas, ierīces un sistēmas; tehnoloģijas, funkcionālie materiāli fotonikai un elektronikai un nanotehnoloģijas, nanokompozīti un keramika, implantu materiāli, kompozītmateriāli, plānie slāņi un pārklājumi, iekārtas, mehānismi un darba mašīnas, stikla šķiedras izstrādājumi un viedie materiāli uz stikla šķiedras bāzes;
   4. viedā enerģētika un mobilitāte – aptver risinājumus tādos virzienos, kā: atjaunojamie enerģijas avoti, enerģijas uzglabāšana un pārvaldība, elektromobilitāte un alternatīvie degvielas veidi, viedā mobilitāte un transporta risinājumi, enerģijas un transporta infrastruktūras digitalizācija, ilgtspējīga urbanizācija un būvniecība.
   5. informācijas n komunikācijas tehnoloģijas – aptver risinājumus tādos virzienos, kā: elektronika un robotika, algoritmi un datormodeļi, datorlingvistika, datu uzglabāšanas un pārraidīšanas sistēmas, kosmosa datu, tostarp Zemes novērošanas, satelītnavigācijas un komunikāciju satelītdatu, apstrāde un lietojumi, mākslīgais intelekts un mašīnmācīšanās, izglītības tehnoloģijas un digitalizācija, kā arī kiberdrošība, inovatīva zināšanu pārvaldība, sistēmu modelēšanas un programmatūras izstrādes metodes un rīki, inovatīvi nozaru IKT aparatūras (*hardware*) un programmatūras (*software*) lietojumi, kiberfizikālās sistēmas, valodu tehnoloģijas un semantiskais tīmeklis, lielapjoma datu un zināšanu infrastruktūra, informācijas drošība un kvantu datori, datorsistēmu testēšanas metodes.
6. Projekta iesniedzējs, iesniedzot projekta iesniegumu norāda atbilstošu RIS3 jomu, vadoties pēc vadlīniju 17.punkta.
7. Atbilstoši pasākuma normatīvā regulējuma nosacījumiem, projekta īstenotājs ievada RIS3 datus Kohēzijas politikas fondu vadības informācijas sistēmā vai citā saistošā informācijas sistēmā, kurā notiek atskaitīšanās par projekta īstenošanu, ja to paredz Ministru kabineta noteikumi attiecīgajā atbalsta programmā.
8. Lai nodrošinātu monitoringa ziņojuma izstrādi, Ekonomikas ministrija iegūst informāciju no Kohēzijas politikas fondu vadības informācijas sistēmas, Centrālās statistikas pārvaldes vai pieprasa par pasākumu atbildīgajai iestādei iesniegt apkopoto informāciju par vadlīniju 1. pielikumā īstenoto investīciju un programmu sasniegtajiem rādītājiem.

## RIS3 RĀDĪTĀJU UZKRĀŠANA

1. Atbildīgā ministrija, izstrādājot Ministru kabineta noteikumus, ja attiecināms, iekļauj RIS3 rādītājus (atbilstoši atbalsta programmas vai investīcijas nosacījumiem), kas minēti vadlīniju 22. punktā.
2. RIS3 ietvaros ir šādi rādītāji:
   1. pētniecības un attīstības (turpmāk – P&A) izdevumu apjoms – publiskais finansējums (euro);
   2. P&A izdevumu apjoms – privātās investīcijas (euro);
   3. kopējie P&A izdevumi:
      1. iekšējie izdevumi P&A darbiem:
         1. kārtējie izdevumi (euro):
            1. darbaspēka izmaksas (P&A izdevumu apjoms, euro);
            2. citi kārtējie izdevumi (euro);
         2. kapitālizdevumi – ēkas, iekārtas, intelektuālā īpašuma tiesības, datoru programmatūra (euro);
      2. ārējie izdevumi P&A darbiem, kas pasūtīti citās iestādēs, uzņēmumos, organizācijās;
   4. kopējais P&A personāls (pilna laika ekvivalents):
      1. iekšējais P&A personāls:
         1. pētnieki (zinātnieki un citi profesionāļi):
            1. maģistra grāda, bakalaura grāda, pirmā vai otrā līmeņa augstākās vai profesionālās izglītības ieguvēji;
            2. doktora grāda ieguvēji;
            3. doktoranti un doktora grāda pretendenti;
            4. jaunie zinātnieki;
            5. ar cita līmeņa izglītību, kas zemāka par vadlīniju; 22.4.1.1.1. apakšpunktā minēto
         2. P&A tehniskais personāls, t.sk., P&A atbalsta personāls:
            1. maģistra grāda, bakalaura grāda, pirmā vai otrā līmeņa augstākās vai profesionālās izglītības ieguvēji;
            2. doktora grāda ieguvēji;
            3. doktoranti un doktora grāda pretendenti;
            4. jaunie zinātnieki;
            5. ar cita līmeņa izglītību, kas zemāka par vadlīniju 22.4.1.2.1. apakšpunktā minēto;
            6. P&A atbalsta personāls;
      2. ārējais P&A personāls:
         1. pētnieki (zinātnieki un citi profesionāļi);
         2. P&A tehniskais un atbalsta personāls;
   5. kopējais P&A personāls (skaits):
      1. iekšējais P&A personāls:
         1. pētnieki (zinātnieki un citi profesionāļi);
            1. maģistra grāda, bakalaura grāda, pirmā vai otrā līmeņa augstākās vai profesionālās izglītības ieguvēji;
            2. doktora grāda ieguvēji;
            3. doktoranti un doktora grāda pretendenti;
            4. jaunie zinātnieki;
            5. ar cita līmeņa izglītību, kas zemāka par vadlīniju 22.5.1.1.1. apakšpunktā minēto
         2. P&A tehniskais personāls, t.sk., P&A atbalsta personāls;
            1. maģistra grāda, bakalaura grāda, pirmā vai otrā līmeņa augstākās vai profesionālās izglītības ieguvēji;
            2. doktora grāda ieguvēji;
            3. doktoranti un doktora grāda pretendenti;
            4. jaunie zinātnieki;
            5. ar cita līmeņa izglītību, kas zemāka par vadlīniju 22.5.1.2.1. apakšpunktā minēto;
            6. P&A atbalsta personāls
      2. ārējais P&A personāls:
         1. pētnieki (zinātnieki un citi profesionāļi);
         2. P&A tehniskais un atbalsta personāls;
   6. uzņēmuma P&A personāla izglītība:
      1. ar doktora grādu;
      2. ar maģistra grādu, bakalaura grādu, pirmā vai otrā līmeņa augstāko vai profesionālo izglītību;
      3. ar cita līmeņa izglītību, kas ir zemāka par vadlīniju 22.6.2. apakšpunktā minēto;
   7. piesaistītais ārvalstu finansējums (euro) (no starptautiskām pētniecības programmām vai no ārvalstu partneriem) pētniecībai;
   8. rūpnieciskie pētījumi (P&A izdevumu apjoms, euro);
   9. fundamentālie pētījumi (P&A izdevumu apjoms, euro);
   10. tehniski ekonomiskā priekšizpēte (P&A izdevumu apjoms, *euro*);
   11. eksperimentālās izstrādes (P&A izdevumu apjoms, *euro*);
   12. jaunradītās tehnoloģijas (skaits);
   13. jaunradītie produkti (preces un pakalpojumi, kas nav tehnoloģijas) (skaits);
   14. atbalstīto komersantu skaits (skaits);
   15. radītie rūpnieciskā īpašuma objekti:
       1. patents un patenta pieteikums (skaits);
       2. licences līgums (skaits);
       3. auga šķirne (skaits);
       4. reģistrēts dizainparaugs (skaits);
       5. pusvadītāja izstrādājums vai tā pieteikums (skaits);
       6. preču zīme (ieskaitot kolektīvās zīmes) un sertifikācijas zīme (skaits);
   16. publikācijas WoS un SCOPUS (skaits);
   17. publikācijas WoS un SCOPUS sadarbībā ar industriju (skaits);
   18. ar projekta īstenošanu saistīto jaunradīto darba vietu P&A skaits;
   19. neto apgrozījums (euro) no projekta rezultāta ieviešanas saimnieciskajā darbībā vai komercializēšanas;
   20. komersanta eksports (euro) no projekta rezultāta ieviešanas saimnieciskajā darbībā vai komercializēšanas.
3. Pasākuma ietvaros pēc projekta īstenošanas atbildīgā iestāde, izmantojot Centrālās statistikas pārvaldes datus vai Kohēzijas politikas fondu vadības informācijas sistēmā pieejamo informāciju, apkopo informāciju par šo vadlīniju 22.punktā minētajiem RIS3 rādītājiem.

## RIS3 RĀDĪTĀJU MONITORINGS

1. Ekonomikas ministrija veic RIS3 rādītāju monitoringu, ievērojot vadlīniju 11. un 12. punktu.
2. Jebkura tautsaimniecības nozare potenciāli var izmantot kādā no RIS3 specializācijas jomām radītās zināšanas. Vadlīniju 2. pielikumā atspoguļota RIS3 specializācijas jomu sasaiste ar tautsaimniecības nozarēm (atbilstoši NACE 2.1.red. klasifikācijai) un zinātnes apakšnozarēm (atbilstoši Ekonomiskās sadarbības un attīstības organizācijas (turpmāk – OECD) zinātņu nozaru klasifikācijai), kā arī norādīts, kādas valsts zinātniskās institūcijas, t.sk. augstskolas, ietilpst katrā no RIS3 specializācijas jomām.
3. Monitoringa ietvaros tautsaimniecības analīzes ietvaros dati tiek iegūti no Centrālās statistikas pārvaldes, atbilstoši NACE 2.1.red. klasifikācijai veiktajām aptaujām un projektu īstenotājiem.
4. Monitoringā iekļauj vērtējumu par Latvijas sniegumu Eiropas inovāciju pārskatā un RIS3 jomas ietekme uz noteiktajiem politikas rezultātu mērķiem.
5. Monitoringa ietvaros tiek vērtēta RIS3 mērķu sasniegšanas rādītāju izpilde atbilstoši vadlīniju 3. pielikumam.
6. Par sasniedzamo rādītāju izpildi konkrētu atbalsta programmu vai investīciju ietvaros ir atbildīga nozares ministrija, kas izstrādā šo atbalsta programmu vai investīciju Ministru kabineta noteikumus.
7. Nozares ministrija veic savā pārziņā esošo atbalsta programmu vai investīciju uzraudzību un sasniegto rādītāju analīzi, izvērtējot nepieciešamās darbības atbalsta programmas vai investīcijas uzlabošanai.
8. Nozares ministrija katras atbalsta programmu vai investīcijas ietvaros aizpilda vadlīniju 4. pielikumā pievienoto *excel* datni, lai uzkrātu RIS3 rādītājus pa gala labuma guvēju veidiem. Nozares ministrija minēto datni iesniedz Ekonomikas ministrijai reizi pusgadā vai pēc Ekonomikas ministrijas pieprasījuma.
9. RIS3 datus nozares ministrijas iesniedz Ekonomikas ministrijai pēc pieprasījuma saņemšanas noteiktajā termiņā.
10. Ekonomikas ministrija apkopo saņemtos RIS3 datus un sadarbībā ar Izglītības un zinātnes ministriju izstrādā monitoringa ziņojumu, ņemot vērā RIS3 definīcijas un avotus, kas minētas vadlīniju 5.pielikumā.
11. Ekonomikas ministrija un Izglītības un zinātnes ministrija ar noteiktu regularitāti veic RIS3 monitoringu, pamatojoties uz pieejamajiem RIS3 rādītājiem, tai skaitā monitoringu organizējot šādi:
    1. nepāra gados sagatavo RIS3 monitoringa starpziņojumu (prezentāciju) premjera vadītajai Latvijas Pētniecības un inovācijas stratēģiskajai padomei par pētniecības, attīstības un inovāciju mērķa rādītāju sasniegšanu un finanšu ieguldījumu efektivitāti (fokuss uz ieguldījumiem P&A), atbilstoši Latvijas Nacionālajā attīstības plānā definētajiem mērķiem. Ekonomikas ministrija un Izglītības un zinātnes ministrija monitoringa starpziņojumā var iekļaut informāciju par RIS3 vadības grupu darba rezultātiem RIS3, t.sk. RIS3 jomu stratēģiju ietvaros identificētajiem prioritārajiem pasākumiem, centrāli fokusējoties uz katras RIS3 jomas vadošajiem projektiem.
    2. pāra gados sagatavo RIS3 monitoringa ziņojumu, kurā ietverts:
       1. secinājumi no piecu RIS3 jomu stratēģijām, t.sk. šo stratēģiju ietvaros identificētajiem prioritārajiem pasākumiem, centrāli sniedzot informāciju par identificētajiem katras RIS3 jomas vadošajiem projektiem (ja par šādiem projektiem ir vienojusies vadības grupa), kā arī citām inovāciju ekosistēmas, vērtības ķēžu vai RIS3 institucionālās pārvaldības aktualitātēm;
       2. RIS3 mērķu sasniegšanas rādītāju izpilde (3. pielikums);
       3. Koncentrēta informācija par P&A un inovāciju atbalsta programmu, kas finansētas no ANM, ESF 2027, ES pētniecības un inovāciju ietvarprogrammas “Apvārsnis Eiropa” u.c. ietvaros atbalstīto projektu specializāciju un tehnoloģiju attīstības nišām.

**Atbildīgās iestādes vadītājs R.Bremšmits**

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

1. pielikums

**RIS3 datu ieguves saistītās programmas**

|  |  |  |  |
| --- | --- | --- | --- |
| **Atbalsta programmas avots** | **Atbalsta programmas Nr.** | **Pasākuma nosaukums** | **Nozares ministrija, kas atbildīga par datu iesniegšanu Ekonomikas ministrijā** |
| ESF 2027 | 1.1.1.1. | Zinātnes politikas ieviešana, vadība un kapacitātes stiprināšana | **IZM** |
| ESF 2027 | 1.1.1.2. | RIS3 pētniecības un inovācijas centri | **IZM** |
| ESF 2027 | 1.1.1.3. | Praktiskas ievirzes pētījumi | **IZM** |
| ESF 2027 | 1.1.1.5. | Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu | **IZM** |
| ESF 2027 | 1.1.1.6. | Zinātniskās darbības digitalizācija un dalība Eiropas Atvērtajā zinātnes mākonī (EOSC market place pakalpojumu iegāde) | **IZM** |
| ESF 2027 | 1.1.1.7. | Inovāciju granti studentiem | **IZM** |
| ESF 2027 | 1.1.1.8. | Doktorantūras granti | **IZM** |
| ESF 2027 | 1.1.1.9. | Pēcdoktorantūras pētījumi | **IZM** |
| ESF 2027 | 1.1.2.1. | RIS3 industriālās prasmes | **IZM** |
| ESF 2027 | 1.2.1.1. 2.kārta | Atbalsts jaunu produktu attīstībai un internacionalizācijai | **EM** |
| ESF 2027 | 1.2.1.1. 3.kārta | Atbalsts jaunu produktu attīstībai un internacionalizācijai | **EM** |
| ESF 2027 | 1.2.1.2.; 1.2.2.2.; 1.2.3.2.; 1.2.3.3.; 1.2.3.4.; 1.2.3.5. | Finanšu instrumenti | **EM** |
| ESF 2027 | 1.2.1.3. | Uzņēmuma atbalsts dalībai kapitāla tirgos | **EM** |
| ESF 2027 | 1.2.1.4. | Atbalsts tehnoloģiju pārneses sistēmas pilnveidošanai | **EM** |
| ESF 2027 | 1.2.2.1. | Atbalsts procesu digitalizācijai komercdarbībā | **EM** |
| ESF 2027 | 1.2.3.1. | Atbalsts MVU inovatīvas uzņēmējdarbības attīstībai | **EM** |
| ESF 2027 | 1.2.3.6. 2.kārta | Tūrisma produktu attīstības programma | **EM** |
| ESF 2027 | 1.3.1.2. | Inovācijas laboratorija digitalizācijas priekšrocību izmantošanai | **VK** |
| ANM | 1.2.1.2.i. 2.pasākums | Inovatīvu produktu un tehnoloģiju izstrāde (zaļi produkti) | **EM** |
| ANM | 2.2.1.3.i. | Atbalsts jaunu produktu un pakalpojumu ieviešanai uzņēmējdarbībā (digitāli produkti) | **EM** |
| ANM | 5.1.1.2.i. 1.kārta | Atbalsta instruments pētniecībai un internacionalizācijai (pārejas finansējums) | **EM** |
| ANM | 5.1.1.2.i. 2.kārta | Atbalsta instruments pētniecībai un internacionalizācijai (jauni produkti) | **EM** |

2. pielikums

**RIS3 jomu sasaiste ar tautsaimniecības nozarēm un zinātnes apakšnozarēm[[2]](#footnote-3)**

|  |  |  |  |  |  |
| --- | --- | --- | --- | --- | --- |
| **OECD zinātnes un tehnoloģijas nozare klasifikācijas apakšnozares** | Zemes zinātne un ar to saistītās vides zinātnes, lauksaimniecība, mežsaimniecība un zivsaimniecība, dzīvnieku audzēšanas un piena ražošanas zinārne, veterinātmedicīnas zinātne, lauksaimniecības biotehnoloģija, fizikālās zinātnes, ķīmijas zinātnes, bioloģijas zinātne, tautsaimniecība un uzņēmējdarbība, rūpnieciskā biotehnoloģija, vides biotehnoloģija, ķīmijas inženierzinātne, materiālzinātne, būvniecība, mehāniskā inženierija, matemātika | Medicīnas pamatzinātnes, klīniskā medicīna, veselības zinātnes, medicīniskā biotehnoloģija, fizikālās zinānes, ķīmijas inženierzinātne, bioloģijas zinātnes, matemātika, materiālzinātne | Būvniecība, eketrotehnika, elektronika, informācijas aprites sistēmu projektēšana, mehāniskā inženierija, ķīmijas inženierzinātne, materiālzinātne, medicīniskā inženierija, vides inženierzinātne, vides biotehnoloģija, rūpnieciskā biotehnoloģija, nanotehnoloģija, fizikālās zinātnes, ķīmijas zinātnes, matemātika | Elektrotehnika, elektronika, informācijas aprites sistēmu projektēšana, zemes zinātne un ar to saistītās vides zinātnes, vides inženierzinātnes, mehāniskā inženierija, rūpnieciskā biotehnoloģija, matemātika, ķīmijas zinātnes, ķīmijas inženierzinātne, materiālzinātne | Datorzinātne un informācika, matemātika, elektrotehniska, elektronika, informācijas aprites sistēmu projektēšana, mehāniskā inženierija, būvniecība |
| **RIS3 jomas    Tautsaimniecības  nozares** | **Zināšanu ietilpīga bioekonomika** | **Biomedicīna, medicīnas tehnoloģijas, biofarmācija un biotehnoloģijas** | **Viedie materiāli, tehnoloģijas un inženiersistēmas** | **Viedā enerģētika** | **IKT** |
| **Lauksaimniecība, mežsaimniecība** | Augsts pārneses potenciāls | Augsts pārneses potenciāls | Vidējs pārneses potenciāls | Vidējs pārneses potenciāls | Vidējs pārneses potenciāls |
| **Pārējā rūpniecība** | Augsts pārneses potenciāls |  |  | Augsts pārneses potenciāls | Vidējs pārneses potenciāls |
| **Pārtikas rūpniecība** | Augsts pārneses potenciāls | Augsts pārneses potenciāls |  | Vidējs pārneses potenciāls | Vidējs pārneses potenciāls |
| **Vieglā rūpniecība** | Augsts pārneses potenciāls |  | Vidējs pārneses potenciāls | Vidējs pārneses potenciāls | Vidējs pārneses potenciāls |
| **Kokapstrāde** | Augsts pārneses potenciāls |  | Augsts pārneses potenciāls | Vidējs pārneses potenciāls | Vidējs pārneses potenciāls |
| **Papīra ražošana un poligrāfija** | Vidējs pārneses potenciāls |  |  | Vidējs pārneses potenciāls | Vidējs pārneses potenciāls |
| **Ķīmiskā rūpniecība** | Augsts pārneses potenciāls | Augsts pārneses potenciāls | Augsts pārneses potenciāls | Vidējs pārneses potenciāls | Vidējs pārneses potenciāls |
| **Nemetālisko minerālu ražošana** | Augsts pārneses potenciāls |  | Augsts pārneses potenciāls | Augsts pārneses potenciāls | Vidējs pārneses potenciāls |
| **Metālapstrāde** | Vidējs pārneses potenciāls |  | Augsts pārneses potenciāls | Augsts pārneses potenciāls | Vidējs pārneses potenciāls |
| **Elektrisko un optisko iekārtu ražošana** | Augsts pārneses potenciāls | Augsts pārneses potenciāls | Augsts pārneses potenciāls | Vidējs pārneses potenciāls | Augsts pārneses potenciāls |
| **Mašīnu un iekārtu ražošana** | Augsts pārneses potenciāls | Augsts pārneses potenciāls | Augsts pārneses potenciāls | Augsts pārneses potenciāls | Vidējs pārneses potenciāls |
| **Transportlīdzekļu ražošana** | Augsts pārneses potenciāls |  | Augsts pārneses potenciāls | Augsts pārneses potenciāls | Vidējs pārneses potenciāls |
| **Būvniecība** | Vidējs pārneses potenciāls |  |  | Vidējs pārneses potenciāls | Vidējs pārneses potenciāls |
| **Tirdzniecība, izmitināšana** |  |  |  | Vidējs pārneses potenciāls | Vidējs pārneses potenciāls |
| **Transports un uzglabāšana** |  |  |  | Vidējs pārneses potenciāls | Vidējs pārneses potenciāls |
| **Citi komercpakalpojumi** |  |  |  | Vidējs pārneses potenciāls | Augsts pārneses potenciāls |
| **Sabiedriski pakalpojumi** |  | Augsts pārneses potenciāls |  | Vidējs pārneses potenciāls | Augsts pārnesas potenciāls |

3. pielikums

**RIS3 mērķu sasniegšanas rādītāju izpilde**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Mērķa sasniegšanas rādītāji** | **2013** | **2016** | **2019** | **Fakts** | **Progress pret 2020** | **Mērķa sasniegšanas varbūtība** | **Mērķis**  **2027** | **Politikas plānošanas dokuments** |
| Latvijas pozīcija Eiropas inovāciju rādītājā (EIS) |  |  |  |  |  |  | 22 | ZTAIP |
| Ieguldījumi pētniecībā un attīstībā 2027.gadā sasniedz 1,5% no IKP (%) |  |  |  |  |  |  | 1.5 | ZTAIP |
| Produktivitāte, fakt. cenās, no ES vidējā % |  |  |  |  |  |  | 56 | NIP |
| IV1 | Nominālā darbaspēka produktivitāte (faktiskajās cenās, % no ES vidējā pēc PPS) |  |  |  |  |  |  | 75 | ZTAIP |
| IV2 | Nodarbināto zinātnisko darbinieku vidējā slodze, PLE izteiksmē |  |  |  |  |  |  | 0.66 | ZTAIP |
| IV3 | Valsts budžeta finansējums P&A, % no IKP |  |  |  |  |  |  | 0.4 | ZTAIP |
| IV4 | Nodarbināto zinātnisko darbinieku īpatsvars (%) kopējā nodarbināto skaitā (PLE izteiksmē) |  |  |  |  |  |  | 1 | ZTAIP |
| IV5 | Starptautiskās citējamības datubāzēs iekļauto Latvijas zinātnisko publikāciju skaits gadā (SCOPUS) |  |  |  |  |  |  | 3000 | ZTAIP |
| IV6 | Latvijas zinātnisko publikāciju īpatsvars (%) Q1 (top 25%) zinātniskajos žurnālos (*CiteScore*) |  |  |  |  |  |  | 2700 | ZTAIP |
| IV7 | Latvijas dalību rādītājs Apvārsnis Eiropa programmā - finansēto projektu piesaistītā finansējuma apjoms (kumulatīvi), % no programmas kopējā apmēra |  |  |  |  |  |  | 0.2 | ZTAIP |
| IV8 | Jauno doktora grādu ieguvēju īpatsvars (%) no 25-34 gadus veciem iedzīvotājiem |  |  |  |  |  |  | 0.5 | ZTAIP |
| IV9 | Ieguldījumi P&A uz 1 zinātnisko darbinieku PLE izteiksmē, % no vidējā ES-27 rādītāja |  |  |  |  |  |  | 50 | ZTAIP |
| IV10 | Atvērtās piekļuves zinātnisko publikāciju īpatsvars, % no kopējā Latvijas zinātnisko publikāciju skaita |  |  |  |  |  |  | 60 | ZTAIP |
| IV11 | Iedzīvotāju iesaistīšanās līmenis izglītībā (% no iedzīvotājiem vecumā no 25 līdz 64 gadiem) |  |  |  |  |  |  | 15 | NIP |
| IV12 | Iedzīvotāji, kam digitālās prasmes ir vismaz pamatlīmenī (% iedzīvotāju skaita vecumā no 16–74 gadiem) |  |  |  |  |  |  | 70 | Digitālās transformācijas pamatnostādnes 2021.-2027 |
| IV13 | Novērsts tirgus nepilnību apjoms kreditēšanas un garantiju jomā (miljardi EUR) |  |  |  |  |  |  | 1.7 | NIP |
| U1 | Privātā sektora ieguldījumi P&A (% no kopējiem ieguldījumiem P&A) |  |  |  |  |  |  | 38 | NIP |
| U3 | Uzņēmumu finansējums P&A aktivitātēm valsts sektorā un augstākās izglītības sektorā, % no visa valsts un augstākās izglītības P&A finansējuma |  |  |  |  |  |  | 10.0 | ZTAIP |
| U4 | Mazie un vidējie uzņēmumi ar vismaz pamata digitālās intensitātes līmeni (% no MVU, kuri izmanto vismaz 4 no 12 izvēlētajām digitālajām tehnoloģijām) |  |  |  |  |  |  | 57,5% (2024)  73.5 (2027)  90% (2030) | Digitālās desmitgades stratēģiskais ceļvedis Latvijai līdz 2030.gadam |
| U5 | Bruto pamatkapitāla veidošana ražošanas iekārtās % no IKP |  |  |  |  |  |  | 10 | NIP |
| R1 | Inovatīvu uzņēmumu skaits (% no kopējā uzņēmumu skaita). |  |  |  |  |  |  | 50 | NIP |
| R2 | Eksporta īpatsvars IKP, % |  |  |  |  |  |  | 65 | NIP |

1. pielikums

**Excel fails kā vienota veidlapa Excel datu iesniegšanai**

****

1. pielikums

**RIS3 rādītāju definīcijas**

|  |  |  |  |
| --- | --- | --- | --- |
| **Rādītāja nosaukums** | **Rādītāja mērvienība** | **Definīcija** | **Iespējamais datu iegūšanas avots** |
| P&A izdevumu apjoms – publiskais finansējums | euro | Ja projekts ir P&A, tad visi projekta izdevumi ietilpst P&A izdevumos, tajā skaitā administratīvie u.c. izdevumi, kas ir konkrētā projekta sastāvdaļā. Ja projekts nav P&A, bet tā ietvaros ir īstenotas (pamatojamas) P&A aktivitātes – jānodala P&A izmaksas no kopējām projekta izmaksām. Ja tas ir iespējams (ja var izdalīt), tad P&A aktivitātē var ieskaitīt arī attiecīgās administratīvās izmaksas.  Publiskais P&A finansējums ir valsts budžeta un Eiropas Savienības fondu finansējums. | Summa no CSP anketas “Pārskats par pētniecības un attīstības darbu izpildi uzņēmējdarbības sektorā”:  1. Saņemtais valsts budžeta finansējums uzņēmumā veiktajiem P&A (rindas kods: 3200)  2. ārvalstu finansējums (rindas kods: 3300) |
| P&A izdevumu apjoms – privātās investīcijas | euro | Ja projekts ir P&A, tad visi projekta izdevumi ietilpst P&A izdevumos, tajā skaitā administratīvie u.c. izdevumi, kas ir konkrētā projekta sastāvdaļā. Ja projekts nav P&A, bet tā ietvaros ir īstenotas (pamatojamas) P&A aktivitātes – jānodala P&A izmaksas no kopējām projekta izmaksām. Ja tas ir iespējams (ja var izdalīt), tad P&A aktivitātē var ieskaitīt arī attiecīgās administratīvās izmaksas.  Privātās investīcijas ir atbalsta saņēmēja piesaistītās privātās investīcijas papildus publiskajam P&A finansējumam. | Summa no CSP anketas “Pārskats par pētniecības un attīstības darbu izpildi uzņēmējdarbības sektorā”:  1. uzņēmuma pašu līdzekļi (rindas kods: 3100)  2. pārējais finansējums uzņēmuma P&A darbu veikšanai (rindas kods: 3400) |
| Kopējie P&A izdevumi (kopā) | euro (kopsumma) | Kopējie izdevumi P&A darbībām ir kopsumma, kas veidojas no iekšējiem (kārtējie izdevumi un kapitālizdevumi) un ārējiem P&A izdevumiem uzņēmumā vai pētniecības organizācijā.  *(Frascati Manual 2015: Guidelines for Collecting and Reporting Data on Research and Experimental Development | en | OECD)* | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no kopējiem izdevumiem P&A darbiem (rindas kods: 130000).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no kopējiem izdevumiem (rindas kods: 130000) |
| Iekšējie izdevumi veiktajiem P&A darbiem (kopā) | euro (kopsumma) | Iekšējie izdevumi veiktajiem P&A darbiem ir kārtējo izdevumu un kapitālizdevumu kopsumma. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no iekšējie izdevumi iestādē veiktajiem P&A darbiem (rindas kods: 131000).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no iekšējie izdevumi uzņēmumā veiktajiem P&A darbiem (rindas kods: 131000). |
| Kārtējie izdevumi | euro | Kārtējos izdevumus P&A darbu veikšanai veido iekšējā darbaspēka izmaksas un citi kārtējie izdevumi. P&A darbā iesaistītā darbaspēka izmaksas ir atlīdzība par padarīto darbu gan naudā, gan preču un pakalpojumu veidā, darba devēja obligātie un brīvprātīgie sociālās apdrošināšanas maksājumi, darba samaksas subsīdijas, kā arī citas izmaksas, kas rodas, nodarbinot darbaspēku. Citi kārtējie izdevumi ietver izdevumus materiālu, piederumu, aprīkojuma un pakalpojumu iegādei uzņēmumā pārskata gadā veikto P&A darbu atbalstam, ietver arī atalgojumu ārējā P&A personāla algošanai. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no kārtējie izdevumi (rindas kods: 131100).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no kārtējiem izdevumiem (rindas kods: 131100). |
| Darbaspēka izmaksas (P&A izdevumu apjoms) | euro | Darbaspēka izmaksas ir izdevumi P&A darbu veikšanai, ko veido iekšējā darbaspēka izmaksas, kā arī atalgojums ārējā P&A personāla algošanai. P&A darbā iesaistītā darbaspēka izmaksas ir atlīdzība par padarīto darbu gan naudā, gan preču un pakalpojumu veidā, darba devēja obligātie un brīvprātīgie sociālās apdrošināšanas maksājumi, darba samaksas subsīdijas, kā arī citas izmaksas, kas rodas, nodarbinot darbaspēku. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no darbaspēka izmaksām (rindas kods: 131110).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no darbaspēka izmaksas (rindas kods: 131110). |
| Citi kārtējie izdevumi | euro | Citi kārtējie izdevumi ietver izdevumus materiālu, piederumu, aprīkojuma un pakalpojumu iegādei uzņēmumā pārskata gadā veikto P&A darbu atbalstam. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no citiem kārtējiem izdevumiem (rindas kods: 131120).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no citiem kārtējiem izdevumiem (rindas kods: 131120). |
| Kapitālizdevumi – ēkas, iekārtas, intelektuālā īpašuma tiesības, datoru programmatūra | euro | Kapitālizdevumi ir gada bruto izdevumi par pamatlīdzekļiem P&A darbu veikšanai, kas atkārtoti vai pastāvīgi tiek izmantoti vairāk nekā vienu gadu. Kopumā pamatlīdzekļi ir gan materiālie pamatlīdzekļi (saukti arī par fiziskiem pamatlīdzekļiem), piemēram, ēkas un konstrukcijas, transportlīdzekļi, cita tehnika un iekārtas utt., gan nemateriālie pamatlīdzekļi, piemēram, datoru programmatūra un derīgo izrakteņu izpētes tiesības. Tie jāuzrāda kopumā par periodu, kad pamatlīdzekļi tika iegūti, neatkarīgi no tā, vai tie tika izstrādāti uzņēmumā vai iegādāti, iegādes vērtībā bez amortizācijas atskaitījumiem. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no kapitālizdevumiem (rindas kods: 131200).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no kapitālizdevumiem (rindas kods: 131200). |
| Ārējie izdevumi P&A darbiem, kas pasūtīti citās iestādēs, uzņēmumos, organizācijās | euro | Ārpakalpojuma izdevumi P&A darbiem, kas pasūtīti citās iestādēs, uzņēmumos, organizācijās, ir visu pētniecības organizācijas vai uzņēmuma grupā ietilpstošo juridisko vienību ārpakalpojuma izdevumu summa | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no ārējiem izdevumiem P&A darbiem, kas pasūtīti citās iestādēs un uzņēmumos (rindas kods: 132000).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no ārējiem izdevumiem P&A darbiem, kas pasūtīti citās iestādēs, uzņēmumos organizācijās (rindas kods: 132000). |
| Kopējais P&A personāls | skaits (kopsumma) | Tiek skaitīts kā pētnieki, P&A tehniskais un atbalsta personāls, neatkarīgi no tā, vai tos nodarbina organizācija vai tie ir ārējie līdzstrādnieki, kas pilnībā integrēti organizācijas P&A aktivitātēs. Datos neiekļauj personas, kas nodrošina netiešu atbalstu un sniedz papildu pakalpojumus, tādus kā ēdināšanas, uzturēšanas, administratīvos un drošības, pat ja viņu darba samaksa P&A izmaksu uzskaitē ietverta pie „citiem kārtējiem izdevumiem”.  Sadaļā “Kopējais P&A personāls (pilna laika ekvivalents)” norāda personas, kas uzņēmumā nodarbina savus darbiniekus pilna laika ekvivalentā. Sadaļā “Kopējais P&A personāls” norāda personas, kas uzņēmumā strādā pilna laika ekvivalentu un nepilna laika slodzi. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no kopējā P&A personāla (rindas kods: 21000).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no kopējā P&A personāla (rindas kods: 21000). |
| Iekšējais P&A personāls | skaits (kopsumma) | Iekšējais P&A personāls – uzņēmumā vai pētniecības organizācijā nodarbinātās personas, kas piedalās uzņēmuma vai pētniecības organizācijas veiktajās P&A aktivitātēs. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no iekšējā P&A personāla (rindas kods: 21100).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no iekšējā P&A personāla (rindas kods: 21100). |
| Pētnieki (zinātnieki un citi profesionāļi) | skaits | Pētnieki – zinātnieki, kuri veic zinātnisko darbību, ir ieguvuši doktora zinātnisko grādu un profesionāļi ar augstākās izglītības diplomu, kas veic pētījumus un eksperimentālo izstrādi; kā arī projektu vadītāji, kas iesaistīti P&A darbu zinātnisko un tehnisko aspektu plānošanā un vadīšanā. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no pētnieki (zinātnieki un citi profesionāļi) (rindas kods: 21110).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no pētnieki (zinātnieki un citi profesionāļi) (rindas kods: 21110). |
| Maģistra grāda, bakalaura grāda, pirmā vai otrā līmeņa augstākās vai profesionālās izglītības ieguvēji | skaits | Maģistra un bakalaura grāda ieguvēji, 1. un 2. līmeņa augstākā izglītība.  Ja maģistra grāda ieguvējs vienlaikus ir doktorants vai doktora grāda pretendents, to šeit neuzskaita, bet uzskaita tikai rādītājā “doktorants vai doktora grāda pretendents”. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no maģistra grāda, bakalaura grāda, pirmā vai otrā līmeņa augstākās vai profesionālās izglītības ieguvēji (rindas kods: 22020).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no maģistra grāda, bakalaura grāda, pirmā vai otrā līmeņa augstākās vai profesionālās izglītības ieguvēji (rindas kods: 22020). |
| Doktora grāda ieguvēji | skaits | Personas, kas ir ieguvušas doktora grādu. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no doktora grāda ieguvēji (rindas kods: 22010).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no doktora grāda ieguvēji (rindas kods: 22010). |
| Doktoranti un doktora grāda pretendenti | skaits | Doktorantūrā studējošie un zinātniskā grāda pretendenti. Tiek uzskaitīti tikai šajā rādītājā, nedublējot rādītāju, kas uzskaita maģistra grāda ieguvējus. | Finansējuma saņēmēja vai gala labuma guvēju dati no KPVIS. |
| Jaunie zinātnieki | skaits | Jaunais zinātnieks ir fiziskā persona, kurai pēdējo 10 gadu laikā ir piešķirts zinātnes doktora grāds vai minētajā termiņā ārvalstī izsniegtais izglītības dokuments vai ārvalstī piešķirtais akadēmiskais grāds atbilst vai ir pielīdzināts Latvijā piešķiramam zinātnes doktora grādam un kura veic zinātnisko darbību. | Finansējuma saņēmēja vai gala labuma guvēju dati no KPVIS. |
| Ar cita līmeņa izglītību | skaits | Pārējais personāls, kam nav doktora grāds, maģistra grāds, bakalaura grādus, pirmā vai otrā līmeņa augstākā vai profesionālā izglītība | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no ar cita līmeņa izglītību (rindas kods: 22030).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no ar cita līmeņa izglītību (rindas kods: 22030). |
| P&A tehniskais personāls | skaits | P&A tehniskais personāls – personas, kurām ir nepieciešamās tehniskās zināšanas un pieredze vienā vai vairākās jomās un kuras pētnieku vadībā piedalās zinātniskajā darbībā, veicot tehniskos uzdevumus (inženieri, tehniķi, laboranti, tehnologi, operatori). | Finansējuma saņēmēja vai gala labuma guvēju dati no KPVIS. |
| P&A atbalsta personāls | skaits | P&A atbalsta personāls – personas, kuras veic palīgfunkcijas zinātniski tehnisko darbu izpildē (plānošanas, ekonomisko, finanšu, zinātniski tehniskās informācijas struktūrvienību darbinieki, speciālo un zinātniski tehnisko bibliotēku darbinieki, patentu dienesta speciālisti, arhivāri, kā arī kvalificēti strādnieki, kuri nodrošina pētnieciskās darbības veikšanai nepieciešamās aparatūras un ierīču montāžu, regulēšanu, apkopi un remontu) | Finansējuma saņēmēja vai gala labuma guvēju dati no KPVIS. |
| Ārējais P&A personāls (kopā) | skaits (kopsumma) | Ārējais P&A personāls – pašnodarbinātas personas vai uzņēmumam pakļauti darbinieki (saņem darba samaksu/algu, bet ne no uzņēmuma, kas veic P&A), kuri iesaistīti uzņēmuma P&A projektos, bet formāli nav uzņēmuma darbinieki. Šajā kategorijā tiek iekļauts arī ārējais neapmaksātais P&A personāls.  Brīvprātīgos var iekļaut ārējā neapmaksātā personāla skaitā, ja:   * šie darbinieki sniedz jūtamu ieguldījumu veiktajās P&A aktivitātēs; * viņu pētniecības prasmes ir vienā līmenī ar darbinieku prasmēm; * viņu aktivitātes tiek sistemātiski plānotas atbilstoši uzņēmuma vajadzībām. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no ārējais P&A personāla, ieskaitot neapmaksātos (rindas kods: 21200).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no ārējais P&A personāla, ieskaitot neapmaksātos (rindas kods: 21200). |
| Pētnieki (zinātnieki un citi profesionāļi) | skaits | Zinātnieki, kuri veic zinātnisko darbību, ir ieguvuši doktora zinātnisko grādu un profesionāļi ar augstākās izglītības diplomu, kas veic pētījumus un eksperimentālo izstrādi, kā arī projektu vadītāji, kas iesaistīti P&A darbu zinātnisko un tehnisko aspektu plānošanā un vadīšanā. Pētnieki ir iesaistīti uzņēmuma P&A projektos, gan kā iekšējie darbinieki, gan kā ārpakalpojumu sniedzēji vai piesaistīti uzņēmuma līguma ietvaros.. | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no pētnieki, ieskaitot neapmaksātos (zinātnieki un citi profesionāļi) (rindas kods: 21210).  Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no pētnieki, ieskaitot neapmaksātos (zinātnieki un citi profesionāļi) (rindas kods: 21210). |
| Ārējais P&A tehniskais un P&A atbalsta personāls | skaits | Tehniskais personāls – personas, kurām ir nepieciešamās tehniskās zināšanas un pieredze vienā vai vairākās jomās un kuras pētnieku vadībā piedalās zinātniskajā darbībā, veicot tehniskos uzdevumus (inženieri, tehniķi, laboranti, tehnologi, operatori).  P&A atbalsta personāls – personas, kuras veic palīgfunkcijas zinātniski tehnisko darbu izpildē (plānošanas, ekonomisko, finanšu, zinātniski tehniskās informācijas struktūrvienību darbinieki, speciālo un zinātniski tehnisko bibliotēku darbinieki, patentu dienesta speciālisti, arhivāri, kā arī kvalificēti strādnieki, kuri nodrošina pētnieciskās darbības veikšanai nepieciešamās aparatūras un ierīču montāžu, regulēšanu, apkopi un remontu).  Tehniskais personāls un P&A atbalsta personāls ir iesaistīti uzņēmuma P&A projektos, bet formāli nav uzņēmuma darbinieki. | Finansējuma saņēmēja vai gala labuma guvēju dati no KPVIS. |
| Uzņēmuma P&A personāla izglītība (kopā) | skaits (kopsumma) | Ietilpst, pētnieki, P&A tehniskais un atbalsta personāls, Piesaistīto personālu uzskaita projekta ietvaros, ja nodarbinātajam ir pilna laika ekvivalents. | Uzņēmumi iesniedz summu no CSP anketas “Pārskats par pētniecības un attīstības darbu izpildi uzņēmējdarbības sektorā” no kopējā P&A personāla (rindas kods: 21000). |
| Piesaistītais ārvalstu finansējums (euro) (no starptautiskām pētniecības programmām vai no ārvalstu partneriem) pētniecībai | euro | Piesaistītais ārvalstu finansējums (euro) no starptautiskām pētniecības programmām vai no ārvalstu partneriem pētniecībai uzņēmējdarbības sektorā | Summa no CSP anketas “Pārskats par pētniecības un attīstības darbu izpildi uzņēmējdarbības sektorā” no ārvalstu finansējuma (rindas kods: 3300) |
| Rūpnieciskie pētījumi (P&A izdevumu apjoms); | euro | Plānveida pētījumi vai nozīmīgs izpētes darbs ar mērķi iegūt jaunas zināšanas un prasmes jaunu produktu, procesu vai pakalpojumu izstrādei vai jau esošo produktu, procesu vai pakalpojumu būtiskai uzlabošanai. Tie ietver kompleksu sistēmu komplektējošo daļu radīšanu un var ietvert prototipu veidošanu laboratorijas vidē vai vidē ar simulētām saskarnēm ar pastāvošām sistēmām, kā arī izmēģinājuma līniju radīšanu, ja tas nepieciešams rūpnieciskajiem pētījumiem un jo īpaši nepatentētu tehnoloģiju validēšanai (Komisijas regulas Nr. 651/2014 85. punkts) | Finansējuma saņēmēja vai gala labuma guvēju dati no KPVIS. |
| Fundamentālie pētījumi (P&A izdevumu apjoms); | euro | Eksperimentālais vai teorētiskais darbs, ko galvenokārt veic, lai iegūtu jaunas zināšanas par lietām un parādībām, neparedzot nekādu tiešu komerciālu pielietojumu vai izmantošanu (Komisijas regulas Nr. 651/2014 84. punkts) | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no fundamentālie pētījumi (rindas kods: 1100).  Summa no CSP anketas “Pārskats par pētniecības un attīstības darbu izpildi uzņēmējdarbības sektorā” no fundamentālie pētījumi (rindas kods: 1100). |
| Tehniski ekonomiskā priekšizpēte (P&A izdevumu apjoms) | euro | P&A projekta potenciāla novērtējums un analīze, objektīvi un racionāli apzinot projekta priekšrocības, trūkumus, iespējas un riskus, kā arī nosakot tā īstenošanai vajadzīgos resursus un tā īstenošanās izredzes | Finansējuma saņēmēja vai gala labuma guvēju dati no KPVIS. |
| Eksperimentālās izstrādes (P&A izdevumu apjoms) | euro | Esošo zinātnisko atziņu, tehnoloģisko, darījumdarbības un citu attiecīgu zināšanu un prasmju iegūšana, kombinēšana, modelēšana un izmantošana, lai izstrādātu jaunus vai uzlabotus produktus, procesus vai pakalpojumus. Tajā var ietilpt arī, piemēram, darbības, kuru mērķis ir jaunu produktu, procesu vai pakalpojumu konceptuāla definēšana, plānošana un dokumentēšana. Eksperimentālā izstrāde var ietvert prototipu izgatavošanu, demonstrējumus, pilotprojektus, jaunu vai uzlabotu produktu, procesu vai pakalpojumu testēšanu un validēšanu vidē, kas atspoguļo reālus darbības apstākļus, ja galvenais mērķis ir tehniski uzlabot produktus, procesus vai pakalpojumus, kuri vēl nav pietiekami nostabilizējušies. Tā var ietvert tāda komerciāli izmantojama prototipa izgatavošanu vai pilotprojekta izstrādi, kas ir gala komercprodukts un kā ražošana ir pārāk dārga, lai to izmantotu vienīgi demonstrējumu un validēšanas nolūkos. Eksperimentālā izstrāde neietver ierastās vai regulārās izmaiņas, kas skar esošos produktus, ražošanas līnijas, ražošanas procesus, pakalpojumus un citas operācijas darbības procesā, pat ja minētās izmaiņas ir pielīdzināmas uzlabojumiem. (Komisijas regulas Nr. 651/2014 86. punkts) | Valsts sektora zinātniskās iestādes iesniedz summu no CSP anketas “Valsts sektora zinātniskās iestādes pārskats pār pētniecības un attīstības darba izpildi” no eksperimentālām izstrādēm (rindas kods: 1300).  Summa no CSP anketas “Pārskats par pētniecības un attīstības darbu izpildi uzņēmējdarbības sektorā” no eksperimentālām izstrādēm (rindas kods: 1300). |
| Jaunradītās tehnoloģijas | skaits | (1) izmaiņas tehnoloģijā, iekārtās un programmatūrā, kas uzlabo ražošanas vai pakalpojumu sniegšanas procesu vai metodes, kas ir jaunas vai uzlabotas komersanta līmenī;  (2) tehnoloģija – zinātība un metodes, kas ir pamatā produktu, procesu, sistēmu vai citu pielietojumu izstrādei un ieviešanai | Finansējuma saņēmēja vai gala labuma guvēju dati no KPVIS. |
| Jaunradītie produkti (preces un pakalpojumi, kas nav tehnoloģijas) | skaits | Komersanta līmenī pilnīgi jaunas vai būtiski uzlabotas preces vai pakalpojumi, kurus komersants plāno ieviest tirgū. Būtiski uzlabojumi ir, piemēram, jaunu funkciju pievienošana, funkcionālo īpašību un lietojuma uzlabošana, tai skaitā kvalitātes paaugstināšana, finansiālā pieejamība, lietojamības, ērtuma uzlabošana, ekonomiskāka izmantošana, izturības palielināšana, produkta dzīves ilguma pagarināšana. Nav nepieciešami visu produkta funkciju vai darbības specifikāciju būtiski uzlabojumi. Būtisks uzlabojums var pastāvēt vienlaikus ar preces vai pakalpojuma citas īpašības pasliktinājumu vai pilnīgu izslēgšanu | Finansējuma saņēmēja vai gala labuma guvēju dati no KPVIS. |
| Atbalstīto komersantu skaits | skaits | Komersantu skaits, kas saņēmuši atbalstu noteiktā RIS3 jomā | Finansējuma saņēmēja vai gala labuma guvēju dati no KPVIS. |
| radītie rūpnieciskā īpašuma objekti – patents un patentu pieteikumi | skaits | Patenta pieteikums, kas iesniegts Latvijas Republikas Patentu valdei, Eiropas Savienība vai citā pasaules organizācijā.  Patents – uz nacionālā patenta, Eiropas Savienības, pasaules pieteikuma piešķirts patents | Finansējuma saņēmēja vai gala labuma guvēju dati no KPVIS. |
| Radītie rūpnieciskā īpašuma objekti – licences līgumi | skaits | Licences līgums ir līgums, ar kuru viena puse — autortiesību subjekts — dod atļauju otrai pusei — darba izmantotājam — izmantot darbu un nosaka darba izmantošanas veidu, vienojoties par izmantošanas noteikumiem, atlīdzības lielumu, tās izmaksāšanas kārtību un termiņu | Finansējuma saņēmēja vai gala labuma guvēju dati no KPVIS. |
| Radītie rūpnieciskā īpašuma objekti – augu šķirne | skaits | Šķirne ir kultūraugu kopums, kas no jebkura cita augu kopuma atšķiras vismaz ar vienu izteiktu īpašību. Šķirne tiek uzskatīta par vienību, kura pavairojot paliek nemainīga | Finansējuma saņēmēja vai gala labuma guvēju dati no KPVIS. |
| Radītie rūpnieciskā īpašuma objekti – reģistrēts dizainparaugs | skaits | Dizainparaugs — izstrādājuma vai tā daļas ārējais veidols, kas izriet no izstrādājuma vai tā rotājuma (ornamenta) īpatnībām, it sevišķi no līniju, apveida, krāsu, formas, virsmas struktūras vai izmantoto materiālu īpatnībām | Finansējuma saņēmēja vai gala labuma guvēju dati no KPVIS. |
| Radītie rūpnieciskā īpašuma objekti – pusvadītāja izstrādājums vai tā pieteikums | skaits | pusvadītāju izstrādājums — jebkurš galaprodukts vai starpprodukts elektronisku funkciju vai elektronisku un citu funkciju veikšanai, kas sastāv no pamatnes materiāla, kurš satur pusvadītāju materiāla slāni, un no viena cita slāņa vai vairākiem citiem slāņiem, kuri veidoti no vadītāja, izolatora vai pusvadītāja un kuri sakārtoti, ievērojot iepriekš noteiktu trīs dimensionālu struktūru. | Finansējuma saņēmēja vai gala labuma guvēju dati no KPVIS. |
| Radītie rūpnieciskā īpašuma objekti – preču zīme (ieskaitot kolektīvās zīmes) un sertifikācijas zīme | skaits | Preču zīme — apzīmējums, kuru lieto, lai kādas personas preces vai pakalpojumus atšķirtu no citu personu precēm vai pakalpojumiem.  Sertifikācijas zīme ir apzīmējums, kuru lieto tādu preču vai pakalpojumu apzīmēšanai, ko šīs zīmes īpašnieks sertificējis attiecībā uz materiālu, preču izgatavošanas vai pakalpojumu izpildes veidu, kvalitāti, precizitāti vai citām īpašībām, un kura ļauj attiecīgās preces vai pakalpojumus atšķirt no tādām precēm vai pakalpojumiem, kas nav šādi sertificēti. | Finansējuma saņēmēja vai gala labuma guvēju dati no KPVIS. |
| Publikācijas WoS un SCOPUS | skaits | Web of Science vai SCOPUS datubāzēs iekļautajos izdevumos publicētie oriģinālie zinātniskie raksti, tai skaitā konferenču ietvaros iekļautās publikācijas, kas tiek indeksētas Web of Science vai SCOPUS datubāzēs. | Finansējuma saņēmēja vai gala labuma guvēju dati no KPVIS. |
| Publikācijas WoS un SCOPUS sadarbībā ar industriju | skaits | Web of Science vai SCOPUS datubāzēs iekļautajos izdevumos sadarbībā ar industriju publicētie oriģinālie zinātniskie raksti, tai skaitā konferenču ietvaros iekļautās publikācijas, kas tiek indeksētas Web of Science vai SCOPUS datubāzēs. | Finansējuma saņēmēja vai gala labuma guvēju dati no KPVIS. |
| Ar projekta īstenošanu saistīto jaunradīto darba vietu P&A skaits | skaits | Atbalsta saņēmēja ar projekta īstenošanu saistīto jaunradīto darba vietu P&A skaits. | Finansējuma saņēmēja vai gala labuma guvēju dati no KPVIS. |
| Neto apgrozījums no projekta rezultāta ieviešanas saimnieciskajā darbībā vai komercializēšanas | euro | Atbalsta saņēmēja neto apgrozījums no projekta rezultāta ieviešanas saimnieciskajā darbībā vai komercializēšanas. | Finansējuma saņēmēja vai gala labuma guvēju dati no KPVIS. |
| Komersanta eksports no projekta rezultāta ieviešanas saimnieciskajā darbībā vai komercializēšanas | euro | Komersanta, kas saņēmis atbalstu, eksports no projekta rezultāta ieviešanas saimnieciskajā darbībā vai komercializēšanas. | Finansējuma saņēmēja vai gala labuma guvēju dati no KPVIS. |

1. *Pieejams LIAA mājas lapā* [*https://www.liaa.gov.lv/lv/ris3-vadibas-grupas-ris3-parvaldibas-operacionalais-limenis*](https://www.liaa.gov.lv/lv/ris3-vadibas-grupas-ris3-parvaldibas-operacionalais-limenis) [↑](#footnote-ref-2)
2. *Ministru kabineta 2018. gada 27. februāra apstiprinātais informatīvais ziņojums “Viedās specializācijas stratēģijas monitorings”*  [↑](#footnote-ref-3)